《久旱得雨忧民之怀顿释赋一诗志喜》
明代·韩雍

亢阳且久田将芜，三农老稚皆号呼。帝德广运化工妙，天瓢一洒雨泽敷。

岂但炎蒸已尽濯，坐令枯槁能还苏。安得九州总若此，苍生有望饥寒无。

作者简介：（1422—1478）明苏州府长洲人，字永熙。正统七年进士，授御史。巡按江西，黜贪墨吏数十人。景泰时擢广东副使，巡抚江西。劾奏宁王朱奠培不法状，后被宁王诬劾，夺官。后再起为大理少卿，迁兵部右侍郎。宪宗立，以牵累贬官。会大藤峡徭、僮等族民众起事，乃改以左佥都御史，参赞军务，督兵镇压。迁左副都御史，提督两广军务。有才略，治军严，而谤议亦易起。为中官所倾轧，乃致仕去。有《襄毅文集》。